text: 4.000 besøgte Horsens Bygger
  04 april 2018 kl. 10.45
  Med 4.000 gæster fordelt på fire påskedage kom byggeudstillingen Horsens Bygger 2018 godt fra start.
  
  4.000 blå plastikovertræk til gæsternes sko blev der udleveret på byggeudstillingen Horsens Bygger 2018.
  Udstillingshusene ligger på Højagergårdsvej, som er et nyudstykket område ved Tyrsted i den østlige del af Horsens.
  - Vi er glade og tilfredse med, at vi nåede 4.000 gæster. Der har været alt fra kunder, som gerne vil bygge nyt, renovere nuværende bolig, flytte til Horsens og naturligvis en masse nysgerrige, som gerne vil orientere sig om det nyeste indenfor materialer og indretning, siger Alex Mandrup Paulsen, ejendomsmægler, Horsens, der er en af udstillingens arrangører, til TV SYD.
  Det er 6. år i træk, at der er byggeudstilling i Horsens. Udstillingen har åben hver søndag klokken 13-15 frem til sommerferien.
  